Middelsstore, lange og smale trebukker. På farge kan de være svarte eller mer eller mindre gulbrune eller rødoransje. Antennene er omtrent så lange som kroppen, i alle fall i spissen sagtakkede. Pronotum er sylindrisk til tønneformet. Dekkvingene er omtrent jevnbrede, noen ganger litt innsnevrede i midten. Beina er forholdsvis lange med utpreget klubbeformede lår.